આઈએચએસ માર્કિટના પ્રિન્સિપલ ઈકોનોમિસ્ટ પોલિયાના ડી લીમાએ કહ્યું કે, નાણાકીય વર્ષ 2018-19ના ત્રીજા ત્રિમાસિક ગાળાની શરૂઆતમાં પીએમઆઈ સર્વે મજબૂત આર્થિક વૃદ્ધિના સકારાત્મક સંકેત દર્શાવે છે. ભાવની દૃષ્ટિએ ભાવમાં ફુગાવાનું દબાણ ઘટતાં વેચાણ ભાવમાં આંશિક વધારો નોંધાયો છે. ખર્ચનું દબાણ અૉક્ટોબરમાં ઘટયું હતું પરંતુ સર્વિસ પ્રદાતાઓએ અન્ન અને ઈંધણના ખર્ચમાં સતત વધારો થયો હોવાનું જણાવ્યું હતું. મજબૂત વિસ્તરણ થતા કંપનીઓના ખર્ચમાં પણ વધારો થાય છે. રાજકીય અનિશ્ચિતતાને લીધે ખોરવાયેલું બિઝનેસ સેન્ટિમેન્ટ આગળ જતાં સકારાત્મક રહેશે. અનિશ્ચિતતાને લીધે કંપનીઓ સાવચેત રહેશે. હાલની બજારની પરિસ્થિતિ અને રાજકીય ચિંતા જેવા પરિબળોને લીધે વૃદ્ધિ માટેનો આશાવાદ ઘટી શકે છે, એમ પણ લિમાએ કહ્યું હતું.